
U posljednje vrijeme Arheološki muzej u Zadru obogatio je 
svoj muzejski fundus jednim raritetnim i historijski neobično vri- 
jednim nalazom; originalnim pečatnikom hrvatskoga bana Pavla I 
Bribirskog. Kako je to do danas jedini poznat originalni pečatnik 
jednog od najznačajnijih vladara naše ranije srednjovjekovne povi- 
jesti, a ujedno i jedan od rijetkih kod nas nađenih originalnih pe- 
čatnika uopće, u svakom pogledu zaslužuje osobitu pažnju. Zbog 
toga smatramo korisnim upoznati javnost s tim historijskim nalazom, 
vrijednim ne samo za Zadar i njegovo područje nego i za čitavu 
našu zemlju. ' 

Arheološki muzej u Zadru već niz godina vrši veća ili manja 
zaštitna arheološka istraživanja u Zadru na Poluotoku, koji je u 
minulom svjetskom ratu teško stradao. Istraživanja radi spasavanja 
i zaštite arheoloških objekata i drugih arheoloških nalaza, koji su na 
tom terenu česta i uobičajena pojava, vrše se prvenstveno tamo gdje 
se na ruševnim ostacima starog Zadra podižu nove zgrade. Prigodom 
jednog takvog arheološkog zahvata ljeti 1961, u Ulici I. L. Ribara, 
u strogom centru grada, na Poluotoku, nađen je pečatnik bana Pavla. 
U otkopu, među spletom zidova iz raznih razdoblja od vremena Rim- 
ljana pa sve do danas, nailazilo se na mnogobrojne sitne arheološke 
predmete materijalne kulture, kao npr. fragmentarne ostatke rimske 
keramike, stakla, novca i drugih sitnih i raznolikih predmeta rimske 
Provenijencije, zatim na srednjovjekovnu keramiku, kao i na razne 
kućne utilitarne predmete novijega datuma. 

Na dubini cca dva metra ispod današnjeg nivoa ulice, unutar 
temeljnih zidova porušene kuće u prošlom ratu, u crnoj jami, nađen 
je pečatnik. (*) 


h * Smatramo korisnim da na ovom mjestu u vezi s objavom pečatnika 
) rvatskog bana Pavla I Bribirskog (1272—1312), koji predstavlja jednu od 

di onačajnijih ličnosti hrvatske srednjovjekovne povijesti, donesemo osnovnu 
iteraturu za povijesni pregled njegove vladavine. 


Opis pečatnika 


Brončani pečatnik, (tab. I, 1, 2, 3) ima oblik okrugle pločice pro- 
mjera 6 centimetara, debljine 0,2 cm. Sa stražnje strane ima rela- 
tivno malen držak dužine 1,5 cm sa završetkom u obliku dugmeta 
promjera 1,5 em. 


Sl. 1 Pečatnik hrvatkog bana Pavla I Bribirskog, crtež pozitiva, — Fig. I 
Sigillo del bano croato Paolo I di Bribir, trovato da Zadar, schizzo 
'delPimpronta. 


S prednje strane (tab. IL, 1, 2 i sl. 1), nešto lijevo i dolje od 
sredine, prikazan je štit u obliku trokuta ili klina, a u njemu rašireno 
orlovsko krilo kojem je površina ornamentirana sitnim rombićima. 
Na gornjem desnom kutu štita stoji šljem niz koji se spušta perjanica. 
Na šljemu je još nakit, buket od šest grančica nejednakih veličina,, 


VJ. KLAIĆ, Bribirski knezovi od plemena Šubića do godine 1347, Za- 
greb 1897; isti, Povijest Hrvata I, Zagreb 1899; T. SMIČIKLAS, Codex diploma- 
ticus regni Croatie, Dalmatiae et Slavoniae VI—VIII, Zagreb 1908—1910, (da- 
lje citiralo skraćeno, Cod. dipl.); G. NOVAK, Pavao Bribirski ban Hrvata i go- 
spodar Bosne, Split 1932, str, 8—32 (Preštampano iz Jadranske straže 2—4); 
Povijest hrvatskih zemalja Bosne i Hercegovine, knjiga I, Sarajevo 1942, str. 
239—249; S. ČIRKOVIĆ, Istorija Bosne, Beograd 1964, str. 84—88; I. RENGJEO, 
Novci bana Pavla Šubića, Numizmatika II—IV, Zagreb 1936, str. 94—103; isti, 
Corpus der mitellalterlichen Miinzen von Kroatien, Slavonien, Dclmatien und 
Bosnien, Graz 1959, str. 4, Tab. XIII. 

koje završavaju cvjetićima s po sedam latica. Ostali središnji pro- 
stor pečatnika ispunjen je biljnim ornamentom. S desne strane štita, 
niz koji pada perjanica, ugravirana je grančica s na obje strane 
spuštenim izdancima, oblika trolista ili pupoljka, a prikazana je kao 
da izrasta iz stražnjega kraja perjanice. S lijeve strane štita prika- 
zane su dvije grančice gotovo jednake s onom na desnoj strani, jedino 
s razlikom što gornja od njih završava s ružom od šest latica. Oko 
ruba pečatnika, između dvije kocentrično ugravirane linije, izve- 
dene nizom sitno graviranih crtica što čine polje široko 0,5 cm, teče 
natpis na latinskom jeziku, pisan gotskim slovima. Tekst natpisa dije- 
li pet interpukcija u obliku rozetica s po sedam segmenata. Natpis 
glasi: PAULUS DE BREBERIO BANUS CROATORUM D(omi) 
N(u) S ET BOSNE. 


PIK U ILJUS & POG IBIRGOBETIRN O BIS NIU S & 
GRORINORU TA OANSVBEDA BOSNE & 


Sl. 2 Legenda sa pečatnika hrvatskog bana Pavla I Bribirskog. — Fig. 2 Leg- 
genda sul sigillo del bano croato Paolo I di Bribir, trovato da Zadar. 


Pečatnik je dobro sačuvan, presvučen je tankim slojem pleme- 
nite zelene brončane patine. Malen trag oštećenja ima na jednom 
mjestu sa stražnje strane, koje je toliko neznatno da ni u kom pogledu 
ne umanjuje njegove vrijednosti. 

Naš pečatnik pripada tipu grbovnih pečatnika s legendom odvo- 
jenom od ostalog polja. Služio je za ovjeru autentičnih javnih isprava 
izdatih od bana Pavla, a istovremeno je bio izraz visokog društvenog 
položaja i prava koje je tom položaju pripadalo. S obzirom na razvoj 
pečatnika uopće, koji su tokom vremena doživljavali svoje usavršava- 
nje, kako formom i veličinom tako i kvalitetom izradbe, koja se uvi- 
jek nastojala istaknuti i koja je ponekad znala postići visok umjetni- 
čki kvalitet, naš pečatnik predstavlja veoma kvalitetan rezbarski rad 
Mminuciozno izveden.“ Kao analogan materijal za naš pečatnik uzet 


1 Potrebno je napomenuti da naša heraldičko-sfragistička literatura, 
malobrojna i nepotpuna, ne daje u dovoljnoj mjeri pomoći za obradu našeg 
nalaza koji spada u izuzetno rijetke pojave te vrste i vremena iz kojeg potje- 
če, što će nam pri obradi biti ograničenje u stanovitoj mjeri. Fundamentalni 
dio heraldičke literature predstavljaju još uvijek slijedeći radovi: HEYER VON 
ROSENFELD, Der Adel von Dalmatien, Nirnberg 1873; I. BOJNIČIĆ, Der Adel 
von Kroatien und Slavonien, Nirnberg 1899; M. PRELOG, Grbovi, Narodna en- 
ciklopedija srpsko-hrvatska-slovenačka I, Beograd 1927; E. LASZOWSKI, Grbovi 
Jugoslavije, Zagreb 1932; B. ZMAJIĆ, Razvitak heraldike u banskoj Hrvatskoj, 
Vjesnik Hrv. drž. arh. knj. XI, Zagreb 1945. Što se tiče sfragističke literature 
ne navodimo je pojedinačno, jer je zastupljena samo manjim ili većim član- 
cima razasutim po stručnim časopisima, a ne postoji nijedan opći rad koji bi 
nam pružio pregled i uvid u našu sfragistiku uopće. 

ćemo sačuvane otiske pečatnika s isprava bana Pavla, jer će nam to 
biti od najveće koristi za objašnjenje i dataciju našeg primjerka. 
Nažalost, moramo naglasiti da danas sačuvani pečati bana Pavla 
predstavljaju veliku rijetkost. Uspjeli smo naći samo dva sačuvana 
primjerka, koje ovdje donosimo kao analogan materijal. 

Pečat bana Pavla s njegove isprave izdane 11. kolovoza god. 1300. 
u Solinu,* (tab. III, 1, 2) čuva se danas u Državnom arhivu u Beču)? 
a drugi sačuvan i u našoj literaturi već više puta reproduciran pečat 
bana Pavla, jest pečat s njegove isprave od 4. siječnja 1307, izdane 
u Skradinu,“ (tab. IV, 1, 2) pohranjen u Državnom arhivu u Zagrebu. 
Postoji još nekoliko isprava bana Pavla, koje donosi Smičiklas i na- 
vodi da se na njima nalaze pečati.“ Usporedimo li sada sačuvane pe- 
čate s isprava bana Pavla s njegovim originalnim pečatnikom na- 
đenim u Zadru, vidjet ćemo da među njima postoji dosta razlika. 

Pečat s isprava iz god. 1300. pripada istoj vrsti grbovnih pečata 
kao i naš pečatnik. Kružna je oblika kao i naš, a s heraldičke strane 
od njega se samo neznatno razlikuje u kompoziciji grba. Klinasti 
štit nešto je šiljatiji, orlovsko krilo malo je drugačije izvedeno, a sam 
štit leži nešto položenije u donjem središnjem dijelu pečata. Nad gor- 
njim desnim kutem štita prikazan je šljem koji je po svom tipu nešto 
drugačiji od šljema na našem pečatniku. Šljem je okićen s pet pau- 
novih pera nejednakih veličina, ali na njemu nema perjanice. Ostali 
središnji prostor ispunjen je vegetabilnim ornamentom koji se kom- 
pozicijski i formom razlikuje od ornamenta na našem pečatniku. 
Najbitnija razlika među njima je u legendi koja teče oko ruba pečata 
unutar dviju koncentrično graviranih linija, a glasi: S(igillum) PAULI 
BREBERIENSIS BANI TOCIUS SCLAVONIE. Tekst je bez interpuk- 
cija, slova su gotska, rustično izvedena i nejednake veličine. U pogle- 
du kvalitete izradbe dosta zaostaje za našim pečatnikom, rađenim 


* Cod. dipl. VII, str. 394, / 


3 Na ovom se mjestu još jednom zahvaljujemo upravi Državnog arhiva. 


u Beču od koje smo dobili fotografije pečata bana Pavla, knezova Jurja i Mla- 
dena koje ovom prigodom objavljujemo. 

* Cod. dipl. VIII, str. 116. 

5 Ovom prigodom još jednom se zahvaljujemo direktoru Državnog arhiva 
u Zagrebu, prof. Stuliju, za fotografiju pečata bana Pavla koju u radu dono- 
:simo. 

5 Tako na jednoj ispravi iz god. 1300 (Cod. dipl. VII, str. 416), za koji 
nismo tražili tehničke dokumentacije jer je pečat fragmentarno sačuvan. Za- 
tim spominje pečate na još dvije isprave (Cod. dipl. VIII, str. 75 i Cod, dipl. 
VIII, str. 89). Te su dvije isprave bile čuvane u Arhivu knezova Baćani u 
Kčrmendu, koji je poslije rata bio preseljen u Budimpeštu, gdje je ta arhivska 
građa za revolucije stradala. U vezi s nestankom pečata s naših starih do- 
kumenata valja napomenuti da su proučavanjem i premetanjem kroz ruke 
raznih istraživača, selidbama, kao i neprikladnim smještajem arhivske građe 
mnogi stradali jer su od osjetljive materije — suhi vosak se lako šteti i pri 
najmanjem dodiru, Bilo je također slučajeva da mnogi pečati završe u ruka- 
ma pastsniranih kolikcionara ili pak na koji drugi način netragom nestanu. 
Zbog tih razloga oni su danas izuzetna rijetkost. 

od vještijeg majstora, s mnogo većom preciznošću i osjećajem za 
detalje. ' 

Drugi sačuvan pečat bana Pavla s njegove isprave iz 1307. heral- 
dičkom kompozicijom, načinom i kvalitetom izradbe, a isto tako i po 
tipu gotovo je potpuno analogan onom iz 1300; čak b:smo mogli pret- 
postaviti da je oba primjerka radila ista ruka. Razlikuju se jedino 
legendom, koja kod ovoga glasi: S(igillum) PAULI BREBERII CO- 
MITIS TOCIUS SCLAVONIE B(ani). 

Usporedimo li ga dakle s našim pečatnikom, za njega vrijedi isto 
ono što smo već rekli za pečat iz god. 1300. 

Ako sada uzmemo u razmatranje grbovnu stranu pečatnika, kao 
i oba sačuvana pečata, vidjet ćemo da su oni heraldički gotovo je- 
dnaki, Grb se na njima sastoji od klinasta štita s raširenim orlovskim 
krilom u štitu, a poviše njega je šljem s nakitom. To je za sada naj- 
stariji poznat prikaz grba bana Pavla, kao i roda Bribiraca uopće, 
pa zbog toga svraćamo na to pozornost. Na istoj ispravi iz godine 
1300. na kojoj visi sačuvani pečat bana Pavla, sačuvani su pečati i 
njegove braće, knezova Jurja i Mladena. (tab. V, 1 i 2). Grb je na nji- 
ma isti kao naprijed opisani, s razlikom što kod ovih nema nad štitom 
šljema s nakitom. Taj do sada najstariji poznati grb Bribiraca zadržat 
će sve svoje bitne karakteristike, tek s izvjesnim malim modifikacija- 
ma, sve do g. 1347. Te izmjene sastoje se ponekad u načinu prikaza 
krila u štitu, koje može stajati uspravno ili koso položeno, zatim se u 
štitu iznad krila pojavljuje polumjesec, a ponekad pak je samo rašireno 
krilo služilo kao heraldički amblem Bribiraca. U prilog navedenih 
pojava u razvitku heraldike Bribirskih, donosimo nekoliko autenti- 
čnih podataka koji te pojave potvrđuju." 


7 U Arhivu Franjevaca u Šibeniku postoje tri sačuvana pečata Bribirskih 
plemića, dva s jedne isprave iz 1348. i jedan s isprave iz god. 1358 (Cod. dipl. 
XI, str. 451 i Cod. dipl. XII, str. 157). Grbovi na njima prikazani su u obliku 
klinasta štita s raširenim orlovskim krilom u štitu. Nakit nad štitom teško 
se razabire zbog trošnosti pečata, vide se samo konture šljema i nckita 
nad šljemom. Na pečetu Pavla (sina Marka Bribirskoga), što visi na jednoj 
ispravi iz g. 1342. grb sačinjava scmo rašireno orlovsko krilo bez štita, a 
iznad štita nalazi se šljem sa tri pera. Na jednoj nadgrobnoj ploči koja je 
nedavno pronađena u crkvi sv. Marije na Bribiru heraldički amblem scsstoji 
se smo od raširenog orlovskog krila okrenutog prema gore. Vidi: Arheološki 
pregled 3, Beograd 1961, str. 138—143, sl. 1, Tab. XXII). Iz iste crkve potječe 
jedan kapitel — koji se po stilsko-arhitektonskim osebinama može datirati 
u puno XIV stoljeće, — ns kojem je također prikazan grb Bribiraca, klinasti 
štit s raširenim orlovskim krilom u njemu (neobjavljen). Na vijencu bunara 
koji se danas nalazi pred zgradom Arheološke zbirke u Ninu (nalazište tog 
Spomenika nije utvrđeno, najvjerojatnije je da potječe iz samog Nina) postoji 
&rb Bribirskih, klinasti štit s raširenim orlovskim krilom u štitu. Poviše krila 
U štitu prikazan je polumjesec (neobjavljen). U selu Jovićima, desetak kilo- 
metara istočno od Nina, nad portalom jedne srednjovjekovne crkvice, uzidan 
je kao spolij komad bijelog vapnenca s prikazom grba Bribirskih, klinasti 
Štit s raširenim orlovskim krilom u štitu. Spomenuti grb bio je dosad nepoznat, 
nedavno ga je prvi uočio autor ovih redaka. Navedeni primjeri danas su jedini 
autentični sačuvani spomenički materijal s prikazom heraldike Bribiraca. 

Bitne promjene u heraldici Bribiraca nastupaju poslije g. 1347, 
kada je ostrovička grana Bribirskih nastavila život pod imenom kne- 
zova Zrinskih, i nešto kasnije kada se odvojila i druga grana Bri- 
birskih plemića 1436. i nazvala se knezovima Peranskim.* 


Već smo kazali da su legende na pečatniku, kao i legende na 
dva sačuvana pečata bana Pavla sadržajno različite. Na pečatniku 
se Pavao naziva banom Hrvatskim i gospodarom Bosne, što nam 
omogućava s obzirom na ispravu od 7. travnja 1299, izdanu u Skra- 
dinu,“ u kojoj se Pavao po prvi put naziva »banus Coruacie, Dalma- 
cie et dominus Bosne«, da tu godinu uzmemo kao terminus ante 
quem non u široj dataciji našeg pečatnika, a kao terminus post quem 
non godinu Pavlove smrti 1312. 

Za njegovo uže datiranje govori nam sačuvani pečat iz g. 1300. 
na kojem se Pavao ne naziva dominus Bosne, iako je on u to vrijeme 
već bio u posjedu Bosne, što se vidi iz naprijed spomenute isprave 
iz 1299. Legenda s pečata iz g. 1307. samo se neznatno razlikuje od 
naprijed spomenute iz 1300. Na njoj također nema spomena Bosne, 
iako sama isprava ovjerena tim pečatom počinje ovim riječima: »Nos 
Paulus banus Croatorum et dominus Bosne...« Osim toga, poznato 
je da je ban Pavao u to vrijeme već dobro učvrstio svoju vlast u Bo- 
sni, jer je poslije smrti svoga brata Mladena (1304), oružanom silom 
prodro u Bosnu i nakon toga postavio svoga sina Mladena za bosan- 
Skoga bana. Neposredno poslije tih događaja u jednoj se ispravi iz 
1305. prvi put naziva gospodarom čitave Bosne (Paulus banus Croa- 
torum et tocius Bosne dominus).“ Postavlja se pitanje: zbog kojih 
se razloga na pečatima bana Pavla iz g. 1300. i 1307. ne spominje 
njegovo gospodstvo nad Bosnom, kad se iz njegovih autentičnih is- 
prava pozitivno zna da je on u to vrijeme bio u posjedu Bosne? To 
pitanje za sada ostavljamo otvorenim, jer bi radne hipoteze, u po- 
manjkanju dovoljnog broja naučno fundiranih argumenata, bile više 
subjektivno nagađanje nego li ispravno naučno objašnjenje. Naš pe- 
čatnik s historijskog gledišta ima najpotpuniju legendu, na njoj se 
Pavao naziva i dominus Bosne. Vremenski ga stavljamo poslije g. 
1307. i ne kasnije od 1312, koje je godine Pavao umro. U prilog tak- \ 
voj vremenskoj determinaciji idu dva sačuvana i vremenski tačno 
fiksirana pečata bana Pavla, koje smo naprijed analizirali i na koji- 
ma se Pavao ne naziva dominus Bosne, iako bismo to očekivali. Kod 
toga ne ispuštamo iz vida jedva vjerojatnu mogućnost šire datacije, 


8 1. BOJNIČIĆ, Grb knezova Zrinskih, Narodna starina II, Zagreb 1923. 

% Vidi citireni rad BOJNIČIĆA, u bilješci 1, Der Adel... gdje donosi crteže 
grbova Bribirskih i knezova Peranskih, Pri tome napominjemo da se sve 
ono što donosi u vezi s heraldikom Bribiraca ne može uzeti pouzdanim, jer 
ima i netačnih podataka. 


1 Cod. dipl VII, str. 331. 
1 Cod. dipl. VIII, str. 96. 

tj. između g. 1299. i 1312. Za apsolutno tačnu dataciju pečatnika 
imali bismo najbolje rješenje, da smo kojim slučajem naišli na ispra- 
vu potvrđenu otiskom našeg pečatnika, ali nismo bili te sreće. 

Ina kraju trebali bismo odgovoriti na još jedno pitanje koje se 
postavlja u vezi s nalazom pečatnika u Zadru: koji su historijski 
uzroci i prilike uvjetovali pojavu pečatnika u Zadru? Samo mjesto 
nalaza, nažalost, ne pruža nam nikakvih podataka koji bi nam bili 
od bilo kakve koristi za objašnjenje tog pitanja. Ostaje nam moguć- 
nost da na temelju historijskih zbivanja u Zadru, u vrijeme iz kojeg 
potječe pečatnik, pokušamo barem hipotetički dati odgovor. 

Poznato je da se grad Zadar g. 1311. digao protiv Mlečana, i da 
je ban Pavao u tim događajima igrao značajnu ulogu. Naime, on je 
Zadrane pripremao na pobunu, a kada je ona uslijedila zauzeo se 
za njih ne samo na diplomatskom polju već i oružanom silom po- 
maže grad. Šalje svoga sina Mladena, koji je u to vrijeme bio bosan- 
ski ban, s vojskom u pomoć Zadru, čiji su ga građani izabrali za 
svoga gradskog kneza. Ne dočekavši svršetak rata, Pavao umire g. 
1312." 

Na temelju iznesenih historijskih okolnosti nije isključeno da 
je za tih ratnih događaja ban Pavao barem kratko boravio 
u Zadru, iako se to nigdje u izvorima ne spominje, ali se to ipak može 
pretpostaviti s obzirom na Pavlovu veliku angažiranost za Zadar, i 
tom je pr:godom mogao pečatnik ostati u Zadru. Druga, manje vjero- 
jatna mogućnost, bila bi da je njegov sin Mladen imao pečatnik svoga 
oca i da je na taj način pečatnik dospio u Zadar, gdje je nađen." 

Mogli bismo navesti još niz drugih pretpostavki za njegovu po- 
javu u Zadru, ali to bi bilo nepotrebno. 

Unatoč tome što nismo u ovom radu bili u mogućnosti objasniti 
sve historijske momente koji su se u vezi s nalazom pečatnika poja- 
vili, ipak smo ovim radom pridonijeli barem malen prilog u daljnjem 
osvjetljivanju eminentne historijske ličnosti hrvatskog bana Pavla I 
Brbirskog, koji je gotovo kroz pola stoljeća određivao pravac politi- 
čkog i kulturnog života hrvatskog naroda, na čijem je čelu stajao 
kao suveren. 


—— .. : 
!2 O zadarsko-mletačkom ratu 1311—1313. g. nedavno je pisao A. STRGA- 
KIČ, Pomorski zbornik sv. II, Zagreb 1962, i o tom problemu donio je zasad naj- 
iscrpniju literaturu. 
5 U prilog takvoj pretpostavci govori jedan primjer iz isprave iz g. 1302. 
(Cod. dipl. VIII, str. 28) gdje stoji: »et quia sigillum nostrum banale nondum 
€rat paratium, praesentes entiquo nostro sigillo fecimus sigillari«, : 

SIGILLO DEL BANO CROATO PAOLO 1 DI BRIBIR 
TROVATO IN ZADAR 


Riassunto 


Il Museo archeologico di Zadar gi& da<parecchi anni compie 
ricerche archeologiche protettive di minor o maggior rilievo in Za- 
dar, sulla penisola, gravemente idevastata nelVultima guerra. 

Nell'estate dell'anno 1961, in occasione di una di queste ricerche, 

in via Ivo Lola Ribar, nel centro della citta, & Wtato ritrovato un 
sigillo del bano Paolo I di Bribir (1272—1312), pubblicato dall'autore 
nel suo lavoro. . 
Nelle parole introduttive Pautore mette in rilievo che il detto 
sigillo rappresenta una importante scoperta e di gran volare storico, 
perchć unico sigillo originale trovato sino ad oggi di uno tra i piu 
insigni principi delValto Medioevo croato e percič merita tutta Vat- 
tenzione scientifica. Dopo aver dato una minuta descrizione del sigil- 
lo Vautore passa alla sua analisi e datazione. 

Per dare spiegazioni e dati su questo sigillo egli Si serve, come 
materiale analogo, delle impronte del sigillo del bano Paolo (sulla 
cera), ritrovate nei suoi documenti autentici che, come :menziona 
Vautore stesso, rappresentano una grande rarita storica. Nella sua 
pubblicazione egli riporta due sole impronte del sigillo sulla cera 
note oggidi: Vimpronta del sigillo dal suo documento rilasciato V 
11 agosto 1300 a Solin (Salona), custodita ora nelPArchivio statale 
di Vienna e Vimpronta del sigillo nel documento del 4 gennaio 1307, 
Tilasciato a Skradin (Seardona) e custodito ora nel'Archivio statale 

ai Zagreb. 

Comparando le due impronte del sigillo menzionato colVoriginale 
ritrovato a Zadar egli dimostra che le due impronte (del sigillo) sono, 
come tipo, uguali al sigillo di Zadar, e come composizione araldica 
molto simili. La differenza essenziale tra di loro consiste nella lege 
genda che & diversa nelle due impronte (dal soprannominato sigillo). 
Ci sono pure delle differenze nella qualita della lavorazione, che 
nelle due impronte del sigillo sono di meno in confronto alla qualita 
della lavorazione del sigillo, che, senza dubbio e stato eseguito da un 
artigiano piu abile e lavorato con piu precisione e pit senso per il 
dettaglio. In base alle due impronte del sigillo custodito del bano 
Paolo le quali sono fissate con precisione, Vautore stabilisce la data 
del sigillo di Zadar tra Panno 1307 e il 1312 cioč Vanno della morte 
di Paolo. In conformita ai fatti storici pone la possibilita di una da- 
tazione pi lunga del sigillo, nella quale come terminus ante. quem 
non segna. anno 1299, e come terminus post quem non Vanno 1312, 
ma di questa datazione avverte che sarebbe meno verosimile. 

Alla fine del suo lavoro Vautore cerca di chiarire in base agli 
avvenimenti storici a Zadar nel tempo dal cui proviene il detto sigil- 
lo, la sua comparsa in codesta citta (vedi nota 12 e 13) visto che nelle 
fonti storiche non viene ricordato, in nessun luogo, che il bano Paolo 
avesse mai vissuto a Zadar. 

Il presente lavoro si chiude con le seguenti parole: »malgrado il 
fatto che con questa pubblicazione non era possibile chiarire tutti 
i momenti storici legati alla scoperta del sigillo, tuttavia la publica- 
zione e riuscita a contribuire almeno un piccolo apporto per chiarire 
meglio Veminente personaggio storico del bano croato Paolo I di Bri- 
bir, il quale per quasi un mezzo secolo stabiliva Vorientamento po- 
litico e culturale del popolo croato a capo del cui stava come so- 
vrano«. 

DIADORA 3, 1965. ai 


Tab. I Pečatnik hrvatskog bana Pavla I Bribirskog, 1. izgled sa stražnje. strane, 

2. presjek pečatnika, 3. izgled sa stražnje strane u crtežu. — Tav. I Sigillo 

del bano croato Paolo I di Bribir, trovato a Zadar, 1 fotografia a tergo, 2 dia- 
metro del sigillo, 3 schizzo a tergo. 


DIADORA 3, 1965. Jebo Gi 


Tab. II Negativ pečatnika hrvatskog bana Pavla I Bribirskog — 1, otisak 
pečatnika — 2. — Tav. II Negativa — 1, e impronta — 2, del sigillo del bano 
croato Paolo I di Bribir, trovato a Zadar. 


DIADORA 3, 1965. TIN 


Tab. III Pečat hrvatskog bana Pavla I Bribirskog s isprave izdate 11. VIII 
1300. g. u Solinu — 1, (Drž. arh. Beč), i crtež istog pečata — 2. — Tev. II 
Fotografia 1, e schizzo 2, del sigillo del bano croato Paolo I di Bribir, dal 
documento rilasciato del 11 agosto 1300 a Solin (Archivio statale di Vienna). 


DIADORA 3, 1965. T. IV 


Tab. IV Pečat hrvatskog bana Pavla I Bribirskog s isprave izdate 4. I 1307. g. 
u Skradinu — 1, (Drž. arh. Zagreb) i crtež istog pečata — 2. — Tav. IV Foto- 
grafia 1, e schizzo 2, del sigillo del bano croato Paolo I di Bribir, dal docu- 
mento rilasciato del 4 gennaio 1307 a Skradin, (Archivio statale di Zagreb). 


DIADORA 3, 1965. ' E: V 


Tab. V Pečati hrvatskih knezova, Jurja — 1 i Mladena Bribirskog — 2 s isprave 

izdate 11. VIII 1300. g. u Solinu, (Drž. arhiv Beč). — Tav. V Sigilli dei principi 

croati Georgio — 1 e Mladen — 2 di Bribir, dal documento rilasciato del 11. 
agosto 1300 a Solin (Archivio statale di Vienna). 


Izdavač: Arheološki muzej — Zadar 


Tisak: Novinsko poduzeće »Narodni list«, Zadar - 1966. 


